|  |  |  |
| --- | --- | --- |
|  | ๓ กุมภาพันธ์ พ.ศ. ๒๕๖๘ | **บริษัท อภิมุข ณ การไฟฟ้า จำกัด**๒๑๑ หมู่ที่ ๒ ตำบลเวียงอำเภอเทิง จังหวัดเชียงรายโทรศัพท์ ๐๙๔-๘๓๖-๒๘๙๔๐๙๐-๙๙๓-๑๙๖๕ |

เรื่อง โครงการติดตั้งโซล่าเซลล์เพื่อการอนุรักษ์พลังงานและลดค่าใช้จ่ายทางไฟฟ้า โรงเรียนสังกัด

สำนักการศึกษา กรุงเทพมหานคร

เรียน ผู้อำนวยการสำนักการศึกษากรุงเทพมหานคร

สิ่งที่ส่งมาด้วย โครงการติดตั้งโซล่าเซลล์เพื่อการอนุรักษ์พลังงานและลดค่าใช้จ่ายทางไฟฟ้า โรงเรียนสังกัด

สำนักการศึกษา กรุงเทพมหานคร

อ้างถึงการประชุมกับรองผู้ว่าราชการกรุงเทพมหานคร ( นายศานนท์ หวังสร้างบุญ ) กับคณะทำงานจากสำนักการศึกษากรุงเทพมหานคร วันที่ ๗ มกราคม พ.ศ. ๒๕๖๘ จากการประชุมคณะทำงานฯ เสนอให้บริษัท อภิมุข ณ การไฟฟ้า จำกัด ติดตั้งโซลาร์เซลล์ให้กับโรงเรียนขนาดเล็กในสังกัดสำนักการศึกษากรุงเทพมหานคร

บริษัทฯ ได้นำข้อเสนอดังกล่าวมาพิจารณาประกอบข้อมูลการชำระเงินค่าสาธารณูปโภคไฟฟ้าของโรงเรียนฯ พบว่า แต่ละปีสำนักการศึกษากรุงเทพมหานครจะให้เงินงบประมาณจำนวนหนึ่งเพื่อเป็นค่าใช้จ่ายของโรงเรียน แต่เงินงบประมาณร้อยละ ๔๐ จะถูกหักเป็นค่าสาธารณูปโภคให้กับสำนักงานเขตกรุงเทพมหานคร ดังนั้นเพื่อประโยชน์ต่อการลดความเลื่อมล้ำทางการศึกษา ช่วยลดภาระค่าใช้จ่ายให้กับโรงเรียนขนาดเล็ก บริษัทฯ จึงขอเสนอโมเดลการดำเนินการดังนี้

1. โรงเรียนขนาดเล็กไม่เสียค่าใช้จ่ายด้านสาธารณูปโภคไฟฟ้า
2. โรงเรียนขนาดเล็กกับสำนักงานเขตแบ่งกันเสียค่าใช้จ่ายด้านสาธารณูปโภคไฟฟ้า

หากท่านได้พิจารณาเห็นว่าโครงการนี้มีประโยชน์ และประสงค์ที่จะให้โรงเรียนสังกัดสำนักการศึกษา กรุงเทพมหานคร เข้าร่วมโครงการ บริษัทยินดีจะเข้ามาให้ข้อมูลเพิ่มเติมประกอบการตัดสินใจเข้าร่วมโครงการในรายละเอียดทั้งหมด และหากมีข้อสงสัยสามารถติดต่อสอบถามได้ที่ ๐๙๔-๘๓๖-๒๘๙๔, ๐๙๐-๙๙๓-๑๙๖๕ หรืออีเมล oa1power@gmail.com

จึงเรียนมาเพื่อโปรดพิจารณา



(นายอภิมุข พัฒนศาสตร์)

ประธานกรรมการบริหาร